Ion
Solcanu - sforar sef la Iasi

Oprisan,
votat in bloc de pesedistii vranceni

Emil
se intoarce

Romanii
din Har-Cov se plang de discriminare

Patru
pentru prefectura

Mihai
Baciu, "profesorul" profesorilor din PD

Declaratia de avere
a Partidului Umanist: TINERII

Curs valutar (BNR)

In
detaliu...

Indici bursieri

Rasdaq    BET    BET C

In
detaliu...

Cauta:

Arhiva

12345678910111213141516171819202122232425262728293031ianuariefebruariemartieapriliemaiiunieiulieaugustseptembrieoctombrienoiembriedecembrie2003

PRIMA PAGINA
PDF

Meteo

min. º C, max.
º C

In
detaliu...

Programe TV

In
detaliu...

Anul VII, Serie noua, Nr 157(1738), luni, 14 iulie
2003

Tribuna partidelor

Declaratia de avere a Partidului Umanist:
TINERII

• Partidul Umanist nu are organizatie de tineret

• Si asta nu pentru ca in partid cineva nu iubeste tinerii, ci
pentru ca ii iubeste atat de mult, incat le dovedeste si respect

• Respectul de a le acorda incredere si de a le recunoaste
valoarea

• Presedintele Partidului Umanist, Dan Voiculescu, declara, la
Congresul PUR din luna ianuarie 2003: "PUR nu are si nu va avea
organizatie de tineret, pentru ca acest lucru ar insemna o
discriminare a tinerilor. Ei au puterea si entuziasmul de a se
implica, de a pune umarul la construirea unei noi societati si de
aceea trebuie sa aiba si pozitia care sa le permita acest lucru.
Conservarea lor in structuri paralele cu cele ale organizatiei
<mari> le inabusa entuziasmul si incetineste ritmul
dezvoltarii unui partid si al societatii. Entuziasmul
<juniorilor> si experienta <seniorilor> este formula
castigatoare pentru Partidul Umanist si pentru societatea romaneasca
in ansamblu"

PUR isi deschide portile noii generatii

In ultima perioada, tot mai multe partide politice cocheteaza cu
ideea atragerii tinerilor in politica, probabil si pentru ca
alegatorii solicita indirect prezenta unor "figuri" noi,
carismatice, nepatate, ca alternativa la personalitatile politice
prezente deja in viata publica. Practic, despre tineri se vorbeste
mult, frumos, chiar elocvent. Cand este vorba insa de a-i promova,
fie ne oprim la argumentul vechimii in munca de partid, fie avem
de-a face cu o rotatie a cadrelor. Din pacate, mare parte din
"promovarile" politice sunt promovari de fatada, lipsite de
consistenta atributiilor care sa permita tanarului afirmarea
personalitatii sale sau implicarea in actiuni vizibile public.

Un astfel de comportament vine sa confirme perceptia tinerilor,
ca ei reprezinta obiectul unei demagogii gaunoase si, totodata, al
unei marginalizari politice si sociale, iar acest lucru pericliteaza
ideea de sustinere a implicarii tinerilor in forta in viata
politica. Fara posibilitatea de a lua decizii in cadrul organizatiei
de partid, fara instrumentele necesare a duce la bun sfarsit un
proiect politic, tinerii ajung in situatia de a renunta la politica
sau devin blazati si inactivi.

PUR scoate tinerii la lupta

Congresul Extraordinar al Partidului Umanist, desfasurat in luna
ianuarie 2003, a deschis calea unei noi generatii in viata
partidului. Biroul Permanent, organ national de conducere al
partidului, este dominat in proportie de 60% de persoane sub 35 de
ani, ceea ce confera tinerilor politicieni puterea de decizie.
Consiliile si birourile executive judetene, organele de conducere
ale filialelor judetene, au fost si ele intinerite.

Actiunile concrete realizate de secretariatele executive (targuri
de locuri de munca, seminarii si mese rotunde, evenimente pentru
tineret), ideile exprimate sustin mesajul tinerilor umanisti ca in
Romania exista o alternativa la actuala clasa politica si ca se
poate face politica si intr-un alt mod. Consideram ca exista o
legatura directa intre schimbarea societatii in ansamblu si
imbunatatirea reprezentarii tinerilor in conducerea clasei politice
romanesti, tinerii fiind cei in masura sa construiasca o Romanie
moderna.

Credem ca lucrurile se vor schimba pe masura ce in Romania se va
consolida clasa de mijloc. Puternica si prospera, conservatoare cat
trebuie si inovatoare cat este necesar, promovand legea bunului simt
si respectand o scara autentica a valorilor umane, clasa de mijloc
nu inseamna doar venituri mai mari, ci si o categorie educata, cu
anumite comportamente culturale. Romania cumsecade, in bunastare si
demnitate, cu o clasa de mijloc consistenta, cu decenta si bunul
simt repuse in drepturi, cu valori sociale si culturale bine
structurate va triumfa tocmai prin tinerii de astazi.

Consideram ca, in acest moment, reprezentantii statului trebuie
sa analizeze perspectiva care trebuie acordata tinerilor.
Perspectiva compensatorie, care priveste tineretul ca pe o categorie
sociala-problema, va inscrie politica de tineret in limitele inguste
ale unei politici de protectie sau securitate sociala. Mult mai
important pentru tineri, ca si pentru dezvoltarea societatii, este
asigurarea unor conditii apreciate ca importante la nivelul intregii
colectivitati umane si inscrierea politicii de tineret in contextul
politicii publice orientate catre dezvoltare sociala.

Pentru Romania, un program viabil in domeniul tineretului ar
trebui sa porneasca de la problemele majore specifice
generatiei:

• Insatisfactia tinerilor fata de calitatea vietii

• Nemultumirea lor fata de lipsa competitiei reale si a
oportunitatilor de afirmare corecta

• Transformarea tinerilor in principala sursa de alimentare a
somajului

• Afectarea prioritara a tinerilor de actuala criza de
locuinte

• Participarea sociala scazuta a tinerilor, generata de perceptia
unui mediu social nefavorabil afirmarii profesionale, marcat de
coruptie, nereceptiv la problemele lor specifice

• Cresterea riscului de marginalizare si excludere a tinerilor
din societate

Umanismul, doctrina de centru-dreapta, pune accent pe Initiativa,
Munca si Capital

Transpunerea acestor concepte in tematica analizata are ca
rezultate ideile si actiunile inscrise in programul politic al
Partidului Umanist.

- Spiritul de initiativa al tinerilor trebuie sa se manifeste
sporit in viata economica;

- Se impune promovarea unui sistem de natura a favoriza
mobilitatea tinerilor intre sistemul de invatamant si piata fortei
de munca, precum si o corelare intre cererea viitoare de pe piata
fortei de munca si oferta institutiilor de invatamant;

- Sustinerea participarii tinerilor la proiecte-pilot in afaceri
si monitorizarea activitatii unor centre pentru dezvoltarea
resurselor umane reprezinta actiuni specifice in acest domeniu;

- Aptitudinile antreprenoriale ale tinerilor trebuie stimulate
prin invatare si prin implicarea in structurile economice private,
inclusiv prin acordarea unor facilitati fiscale (scutirea de la
plata impozitului pentru profitul reinvestit) si facilitarea
accesului la credite pentru afacerile nou-infiintate;

- Accesul tinerilor pe piata muncii trebuie facilitat, de
exemplu, prin organizarea unor targuri de locuri de munca cu
specific;

- Sustinerea unor programe de informare, consiliere si orientare
profesionala a tinerilor, precum si sustinerea de initiative in
domeniul consilierii de cariera, reconversiei profesionale si
medierii muncii sunt cateva exemple de actiuni specifice.

Tinerii reprezinta un potential creativ recunoscut, trambitat de
adultii cu functii de raspundere, dar insuficient fructificat. Din
aceasta perspectiva ne propunem sa sustinem stimularea activitatilor
tehnice si aplicative in domeniul informativ si sa cerem statului sa
cultive grija publica pentru tinerii inzestrati cu talent si
pregatire profesionala. Pentru atragerea tinerilor in viata publica
si la luarea deciziilor corespunzator principiilor de comanagement,
trebuie difuzate tinerilor informatii, trebuie create si consolidate
retele de centre de informare si documentare pentru tineret, precum
si editarea unor studii pentru tineret.

Viziunea noastra, a tinerilor umanisti, asupra politicii
romanesti ar putea fi sintetizata, parafrazandu-l pe W. Whitman,
astfel: "Pentru tineri, politica inseamna sa fii respectat, iar dupa
ce votezi sa ti se raspunda atunci cand intrebi. Sa fii ascultat
atunci cand vorbesti, sa ai o sansa atunci cand indraznesti, sa
castigi decent atunci cand muncesti cinstit".

Tinerii din fruntea PUR

• Azi: un secretar executiv de 30 de ani, care are doua afaceri
prospere, si un lider judetean care castiga milioane din propriile
inventii medaliate la saloane internationale, aplicate in propriile
afaceri

"Nu-mi place sa ma amestec cu oportunistii", spune Romeo
Stavarache - liderul PUR Bacau

Stavarache - tanarul in formare profesionala

Romeo Stavarache este unul dintre "copiii teribili" ai Bacaului.
A studiat in orasul natal, pe care l-a reprezentat cu cinste la
Olimpiada de chimie in timpul liceului si l-a parasit la vremea
studentiei, pentru a face facultatea la Bucuresti. Sufletul i-a
ramas insa acasa, si acasa s-a intors cand a terminat facultatea. In
1987 a luat primul premiu pentru inventica, fapt care a contribuit
la dezvoltarea pasiunii sale pentru cercetare. In 1993, unul dintre
brevete i-a fost omologat. A fost pasul care l-a condus spre a-si
lua soarta in propriile maini.

Stavarache - intreprinzatorul

A inceput cu un produs inventat de el, un auxiliar care pregatea
tesatura din lana sau bumbac pentru finisajul textil. Ieftine si de
calitate, produsele sale au atras atentia si in scurt timp a ajuns
sa produca si sa vanda de 3.000 dolari pe zi. Nu toate lucrurile au
stat ca pe roze; partenerul sau de afacere l-a dezamagit, asa ca i-a
lasat acestuia tot si a luat-o de la zero. In 1994 a infiintat firma
care i-a adus celebritatea si i-a castigat definitiv respectul
concitadinilor sai. L-a facut cunoscut in oras si in tara. O afacere
de familie intr-o societate pe actiuni. A inceput prin a-si
desfasura activitatea in intr-un beci de 25 de metri patrati. Fara
mijloace de transport si fara utilaje nu a fost usor. A avut-o
alaturi insa pe sotia sa, care l-a sustinut si l-a incurajat tot
timpul. Atunci a invatat ce nu aflase la olimpiade: uniti sincer, ca
in familie, oamenii pot reusi mai multe. De aceea incearca sa
formeze o familie cu colegii de munca, incearca sa fie o familie si
la partid. Rezultatele il multumesc.

A venit vremea imprumutului la banca pentru extinderea afacerii:
120.000 de dolari nu era o suma mica. A avut nevoie de curaj si
incredere in sine si a facut imprumutul. Entuziasmul, forta
tineretii si dorinta de a fi propriul sau stapan l-au motivat.

Daca-ti merge mintea, ban la ban trage

Activitatea firmei sale mergea bine. Dar problemele financiare
din industria textila, cu care lucra societatea lui, l-au determinat
pe Romeo Stavarache sa faca ce stia mai bine: sa-si puna mintea la
contributie. Si in loc sa dispere ca partenerii sai nu au bani sa-i
plateasca serviciile, a acceptat sa lucreze in sistem de compensare.
Adica primea la schimb tesaturi. "Nu puteam sa tin in casa tone
intregi de materiale, asa ca a venit vremea sa caut solutii pentru
a-mi recupera banii. Si asa am deschis sectia de croitorie, pentru a
face ceva cu tesaturile pe care le primeam". In 1999 a trecut din
nou pe la banca, pentru un imprumut de 100.000 de dolari. A cumparat
utilaje si a mai dat de lucru la 50 de bacauani. A aruncat undita si
a gasit culoarul pentru produsele sale. Confectiona imbracaminte
pentru vanatori si pescari. Dupa un timp, a venit si marea lovitura:
productia de ciorapi de dama, bine primiti in Romania - cu
oportunitatea extinderii catre UE.

Pregatire "made in USA"

Chiar daca afacerea mergea ca pe roate, mentalitatea lui Romeo
Stavarache era ca, pentru a avea performante, trebuie sa te
perfectionezi continuu. In 1996, a obtinut de la Guvernul Statelor
Unite o bursa cu specializarea marketing si management. Datorita
brevetelor de inventator, a fost singurul roman caruia i-au fost
recunoscute studiile din tara. "Simtind" omul, americanii l-au
"momit" mai intai cu promisiunea ca-l vor ajuta sa-si faca o afacere
daca ramane la ei. Refuzul sau a fost contracarat cu o oferta
generoasa: un post de consilier la o mare fabrica de tesaturi din
SUA, 120.000 dolari anual, casa si masina. "Am hotarat ca e mai bine
sa aduc in Romania ce am invatat la americani. Simt ca nu mi-as
putea folosi mai bine capacitatile pentru altii decat pentru
concetatenii mei. Am refuzat sa raman intr-o lume bazata exclusiv pe
progres si m-am intors intr-una care se bazeaza pe un sistem de
relatii bolnav, in care nu poti patrunde decat daca esti bolnav ca
ei. Dar ramanand acolo, as fi tradat insasi notiunea de tinerete,
care inseamna curaj, entuziasm, forta de a lupta si a-ti impune
ideile".

In PUR - pentru doctrina de centru-dreapta si pentru politica in
folosul omului

"In politica, la fel ca si in viata, trebuie sa gandesti dupa
aceleasi principii", spune Romeo Stavarache. Un luptator care a
participat la Revolutie, dar nu a profitat de statutul de
revolutionar. "Nu-mi place sa ma amestec cu oportunistii", spune
liderul umanist.

Nu a facut politica timp de sapte ani, cand a crezut ca si-a
gasit locul. Formatiunea aleasa l-a dezamagit insa. "Am fost in ApR
si am ramas cu un gust amar, pentru ca oamenii pe care-i consideram
integri au demonstrat contrariul. Cei care fac politica trebuie sa
inteleaga ca schimbarea de la un partid la altul in anumite
conjuncturi nu face decat rau societatii romanesti".

Dupa desfiintarea ApR, s-a inscris in Partidul Umanist. L-au
urmat mai bine de jumatate dintre fostii colegi. Calitatile de lider
l-au impus rapid in functia de presedinte al filialei bacauane.

Crede cu tarie ca, din postura de membru activ al Partidului
Umanist, poate contribui la dezvoltarea clasei de mijloc in Romania;
ca va putea construi o societate mai buna pentru copii - pentru ca
vrea sa traiasca mai departe prin copiii sai; crede cu toata forta
ca Partidul Umanist va ajunge sa-si aplice politica in Romania, la
nivelul intregii societati; ca atunci aceasta nu va mai fi "gaunoasa
si bolnava", cum o vede azi, ca munca cinstita va fi corect platita,
ca despre coruptie se va mai auzi doar in Dictionarul explicativ al
limbii romane si ca vor ajunge sa conduca tara oameni de caracter,
selectati pe criteriile promovate de umanisti - profesionalismul,
valoarea, cinstea si corectitudinea.

Crede ca doctrina de centru-dreapta a Partidului Umanist, axata
pe libera initiativa, pe OM si pe sustinerea intereselor acestuia in
consens cu interesele societatii, va putea construi o Romanie
europeana.

Fotoexplicatie poza Romeo Stavarache la pupitru PUR sau la masa -

Presedintele PUR Bacau: "Am refuzat sa raman intr-o lume bazata
exclusiv pe progres si m-am intors intr-una care se bazeaza pe un
sistem de relatii bolnav, in care nu poti patrunde decat daca esti
bolnav ca ei"

Fotoexplicatie poza cu cupa RS

Lider in tot ce face - in noiembrie 2002, in aplauzele a peste
1.000 de mari inventatori ai lumii, Romeo Stavarache primea la
Bruxelles medalia de aur pentru cea mai recenta inventie a sa: o
solutie cu care trateaza tesaturile pentru a nu se mai electriza
atunci cand sunt purtate

Percepte politice, economice si de viata ale presedintelui PUR
Bacau:

• sa te respecti pe tine si pe cei din jur, indiferent de pozitia
sociala

• daca vrei sa fii puternic, trebuie sa ai langa tine caractere
puternice

• chiar daca risti sa pierzi - si in afaceri, si in politica
trebuie sa respecti cu sfintenie ceea ce ai apucat sa promiti

• in orice domeniu ai activa, trebuie sa fii perceput ca om
serios

Alexandru Radian - secretar executiv PUR pe probleme de IMM-uri:
"Nu confundati varsta cu competenta"

Medic stomatolog in haine civile

Alexandru Radian este un medic stomatolog cautat de pacienti, in
ciuda varstei sale nu prea inaintate. Cabinetului sau privat ii trec
pragul zilnic zeci de pacienti, iar el se mandreste cu buna relatie
pe care a construit-o cu acestia. "Imi place sa comunic cu ei. Le
spun mereu ce face fiecare instrument in parte si ce urmeaza sa
facem dupa o operatiune, astfel incat oamenii sa-si invinga bine
cunoscuta teama de dentist. Si reusim. Lucrez la zambetul omului si
la propriu, si la figurat, iar asta imi creeaza un sentiment foarte
placut". Cand "scapa" de la cabinet, doctorul nu scapa si de griji.
El da fuga la atelierul de confectii, al carui patron este, unde
este luat de "proaspat": comenzi, piata de desfacere, achizitionari
de materiale, plata salariilor, investitii etc. Face cursuri de
specializare cel putin o data la doua luni in tara si de doua ori pe
an in Germania. "Daca nu esti la zi cu tot ce este nou in domeniul
in care activezi, nu poti munci profesionist".

"Am fost sofer, paznic si incarcator-descarcator"

La 30 de ani, Alex Radian ar putea spune ca s-a implinit in plan
profesional: are doua afaceri care merg bine, are bani cat ii
trebuie, este sanatos si-si poate permite o vacanta in strainatate.
Am putea crede ca Alex este multumit. Ei bine, nu. El este in
continua lupta cu sine: nu se considera un om bogat si nici un om
realizat in viata, desi nu multi au doua afaceri la 30 de ani. El
spune ca mai are multe de facut. Doctorul nu a avut intotdeauna
atatia bani ca acum si nici aceeasi viata. Pe vremea studentiei, a
avut zile negre, in care a trebuit sa lucreze ca paznic, sofer la
diverse firme si incarcator-descarcator la un depozit de ape
minerale: "Nu mi-a fost rusine, pentru ca nu furam banii. Imi
vindeam munca. Si cu banii castigati atunci am putut investi in
educatie. Pe urma, cu putin curaj, lucrurile au evoluat firesc. Am
devenit propriul meu stapan. Acum este mult mai bine, dar este loc
si de mai bine".

"Pana aici. Trebuie sa fiu propriul meu stapan"

Dupa terminarea studiilor, Alexandru Radian a lucrat un an si
trei luni la stat. Nu a rezistat mai mult vazand batjocura la care
erau supusi medicii - conditii de munca si salarizare - si a trecut
in sectorul privat. Cu aceasta ocazie a schimbat si registrul,
angajandu-se la o firma privata in domeniul investitiilor. Pentru ca
nu era pregatit in sectorul economic, a urmat cursuri in Turcia. In
cursul celor doi ani cat a lucrat la firma de investitii, Alex a
avut timp sa se gandeasca la ce vrea de la viata. Si a hotarat:
"Trebuie sa fiu propriul meu stapan", si-a spus el la 24 de ani,
cand a inceput prima afacere. A deschis o discoteca, dar lucrurile
nu au mers asa cum si-a dorit. N-a disperat, pentru ca este un
luptator. "Stiam ca pot face mai mult". La doi ani dupa prima
incercare, si-a deschis cabinetul stomatologic Radian Dental. Cu
bani imprumutati, cu dobanzi platite, dar de data aceasta a reusit.
Incurajat, Alex Radian a deschis un an mai tarziu, in 2001, Second
Skin, un atelier de confectii. "Il conduc impreuna cu prietena mea.
Am inceput cu cinci angajati, acum avem 25. Lucrurile merg bine si,
de un timp, o data la doua-trei luni, mai angajam cinci oameni.
Perspectivele sunt imbucuratoare". Greutatile cele mai mari pe care
le-a intampinat sunt legate de dificultatea gasirii unor parteneri
seriosi, care sa stie sa-si respecte promisiunile, si din cauza
mentalitatii unora care nu accepta faptul ca nu se pricep la ceva.
"Conservatorismul celor care prefera inertia unei relatii de afaceri
vechi, ineficiente, dar cunoscute uneia noi, cu potential de
crestere, ma ucide. Oamenii inca mai confunda varsta cu competenta.
Profesionalismul nu are varsta". Confectiile create in fabricuta
doctorului au desfacere pe piata interna la firme de prestigiu: Dada
si Tina R sunt numai doua exemple in acest sens. Seriozitatea si
profesionalismul l-a ajutat in relatiile interpersonale pe care le-a
folosit in afaceri.

Omul Alex Radian

Alex nu este casatorit. Nu a avut timp de asta si nici nu a fost
prioritatea lui numarul unu. Are, de cinci ani, o prietena. Isi
doresc o familie si copii, dar cred ca trebuie sa se puna mai bine
pe picioare pana la acel moment. Nu stie cati copii vrea sa aiba si
nici daca vrea mai mult fata sau baiat. Este mandru ca, la varsta la
care alti tineri inca asteapta ajutorul parintilor, el poate sa-si
sprijine financiar, si nu numai, mama.

Printre contracte si lucrari dentare, Alex Radian isi gaseste
timp - mai putin decat si-ar dori - si pentru sufletul lui. Adora
calatoriile, literatura si sportul. Schiul pe dune de nisip in
desert este unul dintre sporturile mai ciudate pe care le-a
incercat. Ii place sa mearga cu barca pe ape repezi si, in general,
drumetiile cu cortul, in care 10 zile uita de "lumea civilizata".

Politica - "ca simplu spectator nu poti influenta niciodata
jocul"

"Noua, tinerilor, ni se spune in mod constant ca tineretea nu
este un atribut, o calitate, ci un dat pentru care nu avem nici un
merit. M-am inscris in politica pentru ca am vrut sa demonstrez
contrariul. Meritul nostru consta in ceea ce facem cu tineretea
noastra. Am vrut sa arat ca meritam sa fim tineri, pentru ca stim sa
gandim matur", spune Alexandru Radian. El considera ca nu i se
potriveste postura de spectator. Nu se teme de "seniori" si crede ca
este normal ca acestia sa aiba un cuvant mai greu de spus. Dar este
convins ca relatiile dintre "juniori" si "seniori" trebuie sa se
ghideze dupa aceleasi principii ca si societatea civila, in care se
impun competenta si profesionalismul.

Partidul Umanist - vreau sa ajung acolo unde este nevoie de
mine

Optiunea pentru Partidul Umanist a venit de la sine. Tanar,
intreprinzator, convins ca profesionalismul si valoarea sunt
singurele criterii de promovare in viata, curajul de a porni o
investitie si de a o lua de la capat nu-l puteau indrepta spre alt
partid. "Am regasit aici principiile dupa care traiesc eu, dupa care
cred ca trebuie sa se conduca o societate sanatoasa: promovarea
initiativei private, a clasei de mijloc si a capitalului autohton".
Desi este un om hotarat, in viata politica nu si-a stabilit, inca, o
functie pe care sa o "vaneze": "Nu stiu daca vreau sa ajung senator,
ministru sau presedintele tarii. Stiu sigur insa ca vreau sa ajung
pana acolo unde implicarea mea ar putea genera cu adevarat
schimbari".

Redactia Curentul

mai
multe articole de Redactia
Curentul

Prima
pagina

Stirile
zilei

Politic

Oprisan,
votat in bloc de pesedistii vranceni

Macroeconomie

Garda
Financiara isi dubleaza efectivele operative

Sifonata
de romani, marca ARO este promovata de
straini

Social

Locurile
libere din liceele Capitalei

Extern

Berea
germana si pastele italiene au cazut la
pace

Actualitate

In
Romania, un politist are in "parohie" 550 de cetateni

Parcurile
Capitalei, transformate in iarmaroace

Sport

Dupa
Chivu, Contra ar putea ajunge si el la AS Roma

Citeste
azi

ziarul de
maine

Redactia

Credeti ca
pana in anul 2007 - anul eventualei integrari a Romaniei
in UE - salariile in tara noastra vor ajunge macar la
jumatatea salariului mediu european?

-Da
-Nu

Voteaza

Pentru
documentare cititi acest
articol.

SC Dramiral
Group SA.  |  english
|  publicitate
|  contact

Curentul Online cod ISSN
1583-8072
Copyright © SC Dramiral Group SA. Toate drepturile
rezervate.
Programare si design web Edison Media S.R.L.